ตลาดหุ้นเอเชียปรับตัวขึ้นภาคบ่าย จากอานิสงส์วอลล์สตรีท-จับตาเฟด
ตลาดหุ้นเอเชียส่วนใหญ่ปรับตัวขึ้นในการซื้อขายช่วงบ่ายวันนี้ จากอานิสงส์ตลาดหุ้นนิวยอร์กที่ดีดตัวขึ้นเมื่อคืนที่ผ่านมา โดยนักลงทุนต่างจับตาผลการประชุมคณะกรรมการกำหนดนโยบายการเงินของธนาคารกลางสหรัฐ (เฟด) ว่า จะตัดสินใจปรับขึ้นอัตราดอกเบี้ยหรือไม่
16 ก.ย. 2558

ตลาดหุ้นเอเชียส่วนใหญ่ปรับตัวขึ้นในการซื้อขายช่วงบ่ายวันนี้ จากอานิสงส์ตลาดหุ้นนิวยอร์กที่ดีดตัวขึ้นเมื่อคืนที่ผ่านมา โดยนักลงทุนต่างจับตาผลการประชุมคณะกรรมการกำหนดนโยบายการเงินของธนาคารกลางสหรัฐ (เฟด) ว่า จะตัดสินใจปรับขึ้นอัตราดอกเบี้ยหรือไม่
ดัชนี S&amp;P/ASX 200 ตลาดหุ้นออสเตรเลียปิดวันนี้ที่ 5,098.90 จุด เพิ่มขึ้น 80.50 จุด, +1.60% ดัชนี KOSPI ตลาดหุ้นเกาหลีใต้ปิดวันนี้ที่ 1,975.45 จุด เพิ่มขึ้น 37.89 จุด, +1.96% ดัชนี NIKKEI 225 ตลาดหุ้นญี่ปุ่นปิดวันนี้ที่ 18,171.60 จุด เพิ่มขึ้น 145.12 จุด, +0.81%
ทั้งนี้ นักวิเคราะห์บางส่วนมองว่า ถึงเวลาแล้วที่เฟดควรจะเริ่มปรับขึ้นอัตราดอกเบี้ย เนื่องจากตลาดแรงงานสหรัฐค่อยๆฟื้นตัวขึ้น แต่บางส่วนมองว่า เฟดน่าจะคงอัตราดอกเบี้ยไว้ เนื่องจากเศรษฐกิจยังชะลอตัว และตลาดหุ้นทั่วโลกยังผันผวนอยู่